**Hankelepingu lisa 4**

**KÄSUNDUSLEPING PRAKTIKA JUHENDAMISEKS** /Töövõtja võib muuta ja täiendada lepingut, nt andmekaitse sätetega; kohustuslikuks osaks on praktika juhendamise eest makstav hind ja maksimaalne juhendamisele kuluv tundide arv praktikandi kohta, mis ei tohi ületada lepingus märgitut/

**.....................................**, (edaspidi käsundiandja), registrikoodiga ..........................., asukohaga .............................., keda esindab .................... alusel...................,

ja

**……………..** (edaspidi käsundisaaja), isikukoodiga ...................., aadressiga........................, edaspidi nimetatud eraldiseisvalt ka pool ja koos pooled, sõlmivad käesoleva lepingu alljärgnevas:

**1. Lepingu objekt**

1.1 Lepingu eesmärgi saavutamiseks kohustub käsundisaaja osutama käsundiandjale järgmisi teenuseid (edaspidi teenus või teenused):

1.1.1 Käsundisaaja viib ajavahemikul …… -……… läbi kogemusnõustaja koolitusel osaleva isiku(te), kokku ............. koolitatava (edaspidi praktikant või praktikandid) praktika juhendamise. Käsundisaajal võib samaaegselt olla juhendamisel kuni 15 praktikanti.

1.1.2 Ühe praktikandi kohta on maksimaalne praktika juhendamise maht 10 h. Võttes arvesse praktikantide arvu käsundisaajal, on praktika juhendamise kogumaht kuni ...... tundi.

* + 1. Teenus peab vastama alljärgnevatele tingimustele:
       1. Praktikandi õppetöös omandatud teoreetiliste teadmiste kinnistamine ja rakendamine.
       2. Praktiliste kogemusnõustamise oskuste täiendamine ja arendamine.
       3. Tööks vajalike hoiakute ja väärtuste kujundamine.
       4. Praktikandi oskuste ja arengu hindamine.
       5. Kogemusnõustaja teenuse teadlikkuse tõhustamine praktikakoha, praktikajuhendaja ja käsundiandja esindaja koostöö kaudu.

1.2 Käsundisaaja kohustub osutama teenust isiklikult, lepingus sätestatud mahus ja tähtajal, käsundiandja aga maksma käsundisaajale lepingus kokkulepitud tasu praktika läbiviimise ja juhendamise eest.

**2. Käsundiandja õigused ja kohustused**

2.1 Käsundiandja kohustub:

2.1.1 andma käsundisaajale juhiseid teenuse osutamiseks, kui käsundisaaja neid küsib;

2.1.2 teavitama käsundisaajat, nii lepingu sõlmimisel kui ka lepingu täitmise käigus, asjaoludest, mis mõjutavad või võivad mõjutada teenuste osutamist käsundisaaja poolt.

2.2 Käsundiandjal on õigus:

2.2.1 anda käsundisaajale vajadusel lepingu täitmise käigus täpsustavaid kirjalikke juhiseid teenuse osutamise kohta;

2.2.2 kontrollida käsundisaaja tegevust käsundi täitmisel nii teenuse osutamise kohas kui ka küsitledes vajadusel praktika juhendajat ja praktikanti;

2.2.3 oluliste puuduste esinemise korral teenuse täitmisel nõuda kirjalikult puuduste kõrvaldamist või teenuse uuesti osutamist käsundisaaja kulul või maksta talle tegelikult osutatud teenuse ulatuses või leping üles öelda ning nõuda kahju hüvitamist.

**3.** **Käsundisaaja õigused ja kohustused**

3.1 Käsundisaaja kohustub:

3.1.1 osutama käsundiandjale lepingu punktis 1 nimetatud teenust ning esitama lepingu täitmiseks osutatud teenuste kohta käsundiandjale aruande poolte vahel kokkulepitud vormis.

3.1.2 teenuse osutamisel lähtuma eelkõige käsundiandja poolt edastatud informatsioonist või dokumentidest ning erialastest nõuetest ja lepingust;

3.1.3 teavitama viivitamatult käsundiandjat asjaoludest, mis mõjutavad või võivad mõjutada oluliselt kokkulepitud teenuse osutamist või sunnivad käsundisaajat saadud juhistest kõrvale kalduma, samuti asjaoludest, mis võivad ajendada käsundiandjat muutma teenuse osutamiseks antud juhiseid. Teenuse osutamise tingimuste muutmise kokkulepe sõlmitakse kirjalikus vormis.

3.2 Käsundisaajal on õigus:

3.2.1 lepingut ja käsundiandja juhiseid arvestades kindlaks määrata teenuse osutamise kord;

3.2.2 saada teenuse osutamise eest lepingus kokkulepitud tasu.

**4. Käsundisaaja tasu**

4.1 Teenuse nõuetekohase osutamise eest tasub käsundiandja käsundisaajale tasu .... eurot (hind sõnadega). */Maksimaalne töötasu praktika juhendamise eest on* ***4,70 eurot*** *iga juhendatud praktika töötunni eest ühe praktikandi kohta./* Tasu hõlmab kõiki teenuste osutamisega seotud käsundisaaja kulusid ja/või seadusest tulenevaid töötasuga seotud maksusid ja makseid.

4.2 Käsundisaaja esitab käsundiandjale arve ja/või teenuste osutamise aruande.

4.3 Käsundiandja maksab käsundisaajale tasu käsundisaaja poolt esitatava arve ja/või aruande alusel hiljemalt 10 tööpäeva jooksul alates käsundiandjale nõuetekohase aruande ja/või arve laekumisest. Käsundiandja peab tasult kinni ja kannab Maksu- ja Tolliametile kõik maksud ja maksed.

4.4 Kui käsundiandja on lepingust tulenevad kohustused kohaselt täitnud, kuid käsundisaaja ütleb lepingu erakorraliselt üles enne teenuste osutamise lõpuleviimist, on käsundisaajal õigus nõuda tasu ülesütlemise hetkeks osutatud ja käsundiandjale lepingu kohaselt üleantud teenuste eest, välja arvatud juhul, kui üleantud teenuseid ei saa iseseisvalt kasutada ilma osutamata jäänud teenuste osaga.

**5. Vääramatu jõud**

5.1 Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ega pidanud ette nägema ega ära hoidma (vääramatu jõud, VÕS § 103).

5.2 Punktis 5.1 nimetatud asjaolud peavad olema tõendatavad ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist.

**6. Lõppsätted**

6.1 Lepingu pooled peavad lepingut täitma heas usus, vastavuses heade kommetega ja hea tavaga. Lepingu suhtes kohaldatakse ja seda tõlgendatakse kooskõlas Eesti Vabariigi õigusaktidega. Lepinguga reguleerimata küsimuste lahendamisel lähtutakse kehtivatest Eesti Vabariigi õigusaktidest.

6.2 Käsundiandja kontaktiks lepingu täitmisega seotud küsimustes on:

6.2.1 ......................., tel. ....; e-post ......

6.3 Lepingut võib muuta poolte vahelise kirjaliku kokkuleppega.

6.4 Kõik käesolevat lepingut puudutavad vaidlusküsimused, mida ei ole võimalik lahendada poolte kokkuleppel, lahendatakse Harju Maakohtus.

6.5 Leping jõustub selle allakirjutamisel ning kehtib kuni ........ 201....

6.6 Leping on koostatud ja allkirjastatud mõlemapoolselt digitaalselt.

**Käsundiandja: Käsundisaaja:**